CELEX: 32020D1726
Language: bg
Date: 2020-09-14 00:00:00
Title: Решение (ОВППС) 2020/1726 на Съвета от 14 септември 2020 година за подписване и сключване от името на Съюза на Рамковото споразумение между Европейския съюз и Организацията на обединените нации за предоставяне на взаимна подкрепа на терен в контекста на съответните им мисии и операции

19.11.2020   
               
               
                  BG
               
               
                  Официален вестник на Европейския съюз
               
               
                  L 389/1
               
            
         РЕШЕНИЕ (ОВППС) 2020/1726 НА СЪВЕТА
         от 14 септември 2020 година
         за подписване и сключване от името на Съюза на Рамковото споразумение между Европейския съюз и Организацията на обединените нации за предоставяне на взаимна подкрепа на терен в контекста на съответните им мисии и операции
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 37 от него, във връзка с член 218, параграф 5 и член 218, параграф 6 от Договора за функционирането на Европейския съюз,
         като взе предвид препоръката на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 5 март 2015 г. Съветът разреши започването на преговори за сключване на Рамково споразумение за сътрудничество между Европейския съюз и Организацията на обединените нации в контекста на съответните им операции за управление на кризи.
                  
               
                     (2)
                  
                  
                     Договорено е Рамково споразумение между Европейския съюз и Организацията на обединените нации за предоставяне на взаимна подкрепа на терен в контекста на съответните им мисии и операции (наричано по-нататък „Рамковото споразумение“).
                  
               
                     (3)
                  
                  
                     Рамковото споразумение следва да бъде одобрено от името на Съюза,
                  
               ПРИЕ НАСТОЯЩОТО РЕШЕНИЕ:
         
            Член 1
            Рамковото споразумение между Европейския съюз и Организацията на обединените нации за предоставяне на взаимна подкрепа на терен в контекста на съответните им мисии и операции се одобрява от името на Съюза (1).
         
         
            Член 2
            Председателят на Съвета се упълномощава да посочи лицето(ата), оправомощено(и) да подпише(ат) Рамковото споразумение, с което да бъде обвързан Съюзът.
         
         
            Член 3
            Настоящото решение влиза в сила в деня на приемането му.
         
         
            Съставено в Брюксел на 14 септември 2020 година.
            
               
                  За Съвета
               
               
                  Председател
               
               M. ROTH
            
         
         
            (1)  Вж. стр. 2 от настоящия брой на Официален вестник.